Labinska Republika
<s>Labinska Republika je kratkotrajna samouprava koje nastala za vrijeme rudarske pobune na području Labina u Hrvatskoj, od 2. ožujka do 8. travnja 1921. godine.</s><s>Ovaj ustanak istarskih rudara može se smatrati prvim svjetskim antifašističkim ustankom uopće.</s><s>Iako je fašizam na vlast u Italiji stigao tek 1922. godine, u ovim krajevima i nešto ranije su započeli teror, represija i talijanizacija Istre, odmah nakon potpadanja ovih krajeva pod Italiju 1918. godine.</s><s>Isti ti upravitelji Istre su aktivno sudjelovali u dovođenju fašizma na vlast.</s>

<s>Historija 
Raspadom Austrougarske monarhije poslije svršetka Prvog svjetskog rata, Italija, koristeći oslabljeni položaj krajeva koji su bili pod vlašću monarhije, uspijeva prisvojiti i talijanizirati područja Istre i dijelova Dalmacije, te stanovništvo i gospodarski potencijal zauzetih područja iskorištava u svoje svrhe.</s>

<s>Prije nego što su preuzeli vlast u Italiji, fašistički odredi su zaposjeli sjedište radničkog odbora u Trstu 1921. godine, istog zapalili i napali predstavnike sindikata rudnika Raše.</s><s>Povodom ovog događaja i prijašnjeg robovlasničkog odnosa prema radnicima rudnika Labinštine, dolazi do generalnog štrajka oko dvije tisuće rudara.</s><s>Krilatica im je bila kova je nasa (rudnik je naš).</s><s>Rudari u kratkom vremenskom roku zauzimaju rudnike, organiziraju vlast i naoružane postrojbe, takozvanu crvenu stražu kojom je zapovijedao Francesco da Gioz, kao zaštitu od fašista te sami rukovode proizvodnjom rudnika uz potporu dijela seljaka zemljoradnika.</s><s>Talijanska uprava u Istri se odlučuje ugušiti postojanje republike vojnom silom što im 8. travnja 1921. godine i polazi za rukom nakon žestokog otpora rudara.</s><s>Uslijedila je odmazda i uhićeno je četrdesetak rudara.</s><s>Smrtno su stradali rudari Maksimilijan Ortar i Adalbert Sykora.</s><s>Prvom žrtvom Labinske republike može se smatrati Jakov Šumberac Lukić (r. 1890.), koji je umro od posljedica upale pluća 15. ožujka 1921. godine.</s><s>On je od upale pluća obolio nakon što je, kao član crvene straže, stražario kod toplane, loše obučen i promočen od jake kiše.</s><s>Već nekoliko dana kasnije, umro je od posljedica bolesti.</s><s>Njegov grob je u Nedešćini, a na nadgrobnom spomeniku piše posveta iz koje se razaznaje da je život izgubio kao aktivan sudionik Labinske republike.</s>

<s>Reference</s>

<s>Literatura 
 Giacomo Scotti, Luciano Giuricin, La Repubblica di Albona e il movimento dell'occupazione delle fabbriche in Italia, Rovinj, 1971.</s>

<s>1921
Antifašizam
Povijest Istre
Historija Hrvatske
Nepriznate države
Kratkotrajne države</s>

